Afinat de la configuració del compte

L'últim pas de la configuració, és la determinació d'alguns paràmetres:

1 - A la part esquerra de la finestra seleccioneu el nom del compte que esteu creant per al servidor IMAP. A la banda dreta al camp Servidor de sortida (SMTP) seleccioneu el servidor de sortida, que acabeu de crear al pas anterior.
2 - A la banda de l'esquerra seleccioneu Paràmetres del servidor en el compte que esteu creant. A la banda de la dreta trieu el paràmetre de seguretat SSL, per defecte es posarà com a port del servidor el 993. Definiu els altres paràmetres segons les vostres preferències o necessitats.
3 - Podeu definir la resta de paràmetres del compte, en funció de les vostres preferències o necessitats.